Okresná prokuratúra Nitra 
Damborského 1, 949 99 Nitra 1

Sp. zn. : 3 Pv 231/11/4403	Nitra, 22.4.2013
EEČ : 2-32-79-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Nitra
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 22.4.2013, spisová značka 3 Pv 231/11/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
d¨ľa 18.12.2010 v Nitre, na Svätoplukovom n¨˘mest¨Ş č. 1, pred Hotelom Centrum, cúval s osobným motorovým vozidlom Volkswagen Toareg, EČ: BA-269ZG, pričom porušil ustanovenie § 22 odsek 2, odsek 3 zákona č. 8/2009 Z.z. o cestnej premávke v znení neskorších predpisov tým, že napriek nedostatočnému rozhľadu nezabezpečil bezpečné cúvanie pomocou spôsobilej a náležite poučenej osoby a pri cúvaní narazil do chrbta chodkyne XXXXX, ktorá sa pohybovala za cúvajúcim vozidlom, následkom čoho XXXXX spadla na zem a utrpela zlomeninu horného konca pravej ramennej kosti s posunom kostných úlomkov a zlomeninu hlavičky vretennej kosti vľavo s dobou liečenia v trvaní troch mesiacov 

Uznesením prokurátora Okresnej prokuratúry XXXXX zo dňa 22.4.2013, spisová značka 3 Pv 231/11/4403, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením okresného prokurátora v Nitre sp. zn. 3 Pv 231/2011 zo d¨ľa 13.01.2012, pr¨˘voplatným d¨ľa 23.01.2012, bolo podmienečne zastavené trestné stíhanie vedené proti obvinenému XXXXX stíhanému pre prečin ublíženia na zdraví podľa § 157 odsek 1, odsek 2 písmeno a) Trestného zákona. Obvinenému XXXXX  bola súčasne podľa § 216 odsek 2 Trestného poriadku určená skúšobná doba podmienečného zastavenia trestného stíhania v trvaní 12 mesiacov, ktorá uplynula d¨ľa 23.01.2013.
Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo pokračovaní v trestnom stíhaní vydá uznesenie.
Vzhľadom k uplynutiu skúšobnej doby u obvinenej som skúmal, či XXXXX splnil podmienky pre postup v zmysle § 217 odsek 1 veta prvá Trestného poriadku, pričom som zistil, že obvinený nebola v priebehu skúšobnej doby podmienečného zastavenia trestného stíhania súdne trestaný ani sa nedopustil žiadneho priestupku, ktorým by zavinil dopravnú nehodu, a nebol prejednávaný za  iný správny delikt. Tiež som zistil, že riadne plnil svoje občianske povinnosti.
Vyhodnotiac vyššie uvedené skutočnosti dospel som k záveru, že u obvineného XXXXX sú splnené podmienky pre postup v zmysle § 217 odsek 1 veta prvá Trestného poriadku a preto som rozhodol tak, ako je uvedené vo výrokovej časti tohoto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tibor Lenárt
prokurátor